Vadersdagkompetisie: Wen ’n treintoer vir jou pa!Foto: JB Train Tours Jy kan jou pa hierdie jaar op Vadersdag bederf met ŉ heerlike treintoer na KwaZulu-Natal! Skryf nou in vir dié kompetisie en wen ŉ drie dag lange naweek-wegbreek trein-en-vliegtuigrit vir twee persone. Die prys word geborg deur JB Train Tours en die kontantwaarde van die prys is R7 100 (sien meer inligting oor die treinrit – dit is die “toeristeklas”-opsie). Dit is ŉ kort en veilige treinrit en bied jou die geleentheid om Durban te besoek en die warm water van die Indiese Oseaan te geniet! Herleef die nostalgie wanneer jy met die trein deur bergpasse en tonnels ry. In Durban kan jy die Marine Parade, uShaka Marine World-akwarium, Mini Town, die strand en winkeltjies besoek. Jy vertrek Vrydagaand uit Johannesburg en kom Saterdagoggend in Durban aan. Akkommodasie in Durban is in ŉ goeie hotel naby die strand op die “Goue Myl”. Die trein ry van Johannesburg via Heidelberg, Standerton, Newcastle, Ladysmith en Pietermartizburg tot in Durban. Jy keer Sondagmiddag per vliegtuig van Durban-lughawe terug na Johannesburg. Die sluitingsdatum van die kompetisie is 7 Junie en die wenner sal op 13 Junie bekend gemaak word (Vadersdag is vanjaar op 16 Junie). Skryf ŉ brief aan jou pa (maksimum 250 woorde) en vertel hom waarom hy vir jou ŉ inspirasie is en waarom jy graag in sy voetspore sal wil volg.